Bestyrelsesmøde parcelforeningen Obstrupparken, 10. April 2018

Deltagere: Anders, Claus, Mads, Mikkel, Maiken og Jens

Dagsorden:

1. Generalforsamling
2. Generalforsamling tulshøj
3. Fællesareal tulshøj - status
4. Fælles havedag - egen og tulshøj
5. Regnskab og budget - egen og tulshøj

Referat:

1. **Generalforsamling**
   * Der skal indkaldes til generalforsamling i løbet af maj måned. Det er vanskeligt i øjeblikket at koordinere generalforsamling i henholdsvis de små foreninger og Tulshøj, da det på nuværende tidspunkt er svært at indkalde uden dagsorden fra Tulshøj og eventuelle forslag til afstemning i Tulshøj. Jens viderebringer dette til Tulshøj, så det er et opmærksomhedspunkt ved næste års generalforsamlinger.
   * Der indkaldes til generalforsamling den 24. Maj. Jens afsøger mulighed for lokaler ved skolen. Mads laver indkaldelse og sender til Claus, som printer og omdeler dem.
   * Dagsorden:
     1. Der skal skrives en vejfond ind i vedtægterne. Jens undersøger dette ved andre foreninger. Hensættes 10.000kr årligt indtil der er nået en samlet pulje på 200.000kr.
     2. Der indstilles til at kontingent nedsættes til 2.500kr årligt.
2. **Generalforsamling Tulshøj:**
   * Der er endnu ikke noget at berette, da fokus på det seneste har været på at lukke aftalen omkring legepladsen/fællesarealer. Jens orienterer om at der snart er møde, hvor der formentligt skal tale generalforsamling.
3. **Fælles areal Tulshøj**
   * Jens orienterer om at den endelige aftale er ved at blive lukket samtidig med at der afventes godkendelse af byggetilladelse ved kommunen.
4. **Regnskab og budget:** 
   * Claus har udarbejdet udkast til regnskab. Der er enkelte tilføjelser, herunder indkøb af bøgehæk.
   * Claus skal lave regnskab og budget som snarest skal godkendes ved revisor.
5. **Fælles havedag:** 
   * Der skal ligges mere jord ved planterne på fællesarealet og sættes bøgehæk. Der skal derfor arrangeres en fælles havedag. Dette punkt videreføres til den nye bestyrelsesår, da det ikke vurderes at vi kan nå at indkalde til en havedag inden generalforsamling.
   * Nye borde bænke skal olieres. Det foreslås at eventuel havedag planlægges sammen med sommerfest.
6. **Nyt møde**
   * Det besluttes at der indkaldes til et nyt møde snarest, med henblik på at planlægge den endelige generalforsmaling.